Jalolobodda O‘zbekiston—Qirg‘iziston chegarasini delimitatsiya qilish bo‘yicha shartnoma loyihasi muhokama qilindi

Qirg‘izistonning Jalolobod shahrida 21—26-may kunlari O‘zbekiston Respublikasi va Qirg‘iziston Respublikasi hukumat delegatsiyalarining davlat chegarasini delimitatsiya va demarkatsiya qilish bo‘yicha ishchi guruhlari uchrashuvi bo‘lib o‘tdi. Bu haqda O‘zbekiston Tashqi ishlar vazirligi xabar berdi.

Uchrashuv doirasida O‘zbekiston—Qirg‘iziston chegarasi uchastkalarida kameral ishlar olib borildi, shuningdek, O‘zbekiston Respublikasining Andijon viloyati bilan Qirg‘izistonning O‘sh viloyati tutashgan hududlardagi O‘zbekiston—Qirg‘iziston davlat chegarasida qo‘shma topografik va yer tuzish ishlari bo‘lib o‘tdi.
Muzokaralar davomida O‘zbekiston—Qirg‘iziston chegarasini delimitatsiya qilish bo‘yicha oraliq shartnoma loyihasi tayyorlash masalalari ham muhokama qilindi.
Muzokaralar yakuniga ko‘ra bayonnoma imzolandi. Uchrashuv konstruktiv va do‘stona ruhda o‘tdi.